Mkoa wa Koulikoro (Kibambara : Kulikoro Dineja) ni mkoa ulioko magharibi mwa Mali . Ni eneo la kilomita za mraba 90,120. Makao makuu yake ni mji wa Koulikoro. Eneo la mji mkuu wa kitaifa Bamako liko ndani ya eneo la mkoa huo lakini linautawala wa pekee si sehemu ya mkoa. Mkoa wa Koulikoro limepakana na Mauritania upande wa kaskazini, Mkoa wa Kayes upande wa magharibi, Guinea na Mkoa wa Sikasso upande wa kusini na Mkoa wa Segou upande wa mashariki. Mwaka 2009 Mkoa wa Koulikoro ulikuwa na wakazi 2,418,305. Hawa walikuwa hasa Wabambara, Wamalinke, Wasonike na Wasomono wanaokaa kando la Mto Niger . Mito ni pamoja na Niger, Baoule, Sankarani, Baoge, Bani na Bafing. Tabianchi ya eneo ya kusini ya mkoa ina mvua nyingi lakini kaskazini mwa kuna ukame. Miji mikubwa zaidini Kati, Koulikoro, Kolokani, Nara, Banamba na Dioïla. Halmashauri yenye wakazi wengi ni Kalabancoro. Mkoa wa Koulikoro ulikuwa eneo ambako milki kubwa kadhaa katika historia ya Mali zilianza: Dola la Ghana, Milki ya Sosso na Milki ya Mali . Koulikoro ni mwisho wa njia ya reli kutoka Dakar hadi mto Niger.